CELEX: 32019D1970
Language: et
Date: 2019-11-26 00:00:00
Title: Komisjoni rakendusotsus (EL) 2019/1970, 26. november 2019, millega muudetakse otsuse 93/52/EMÜ II lisa ja otsuse 2003/467/EÜ II lisa seoses Hispaania teatavate piirkondade ametlikult brutselloosist (B. melitensis)) vaba staatusega ning otsuse 2008/185/EÜ I ja II lisa seoses Itaalia teatavate piirkondade Aujeszky haigusest vaba staatuse ja heakskiidu andmisega Aujeszky haiguse likvideerimisprogrammi jaoks (teatavaks tehtud numbri C(2019) 8378 all) (EMPs kohaldatav tekst)

28.11.2019   
               
               
                  ET
               
               
                  Euroopa Liidu Teataja
               
               
                  L 307/47
               
            
         KOMISJONI RAKENDUSOTSUS (EL) 2019/1970,
         26. november 2019,
         millega muudetakse otsuse 93/52/EMÜ II lisa ja otsuse 2003/467/EÜ II lisa seoses Hispaania teatavate piirkondade ametlikult brutselloosist (B. melitensis)) vaba staatusega ning otsuse 2008/185/EÜ I ja II lisa seoses Itaalia teatavate piirkondade Aujeszky haigusest vaba staatuse ja heakskiidu andmisega Aujeszky haiguse likvideerimisprogrammi jaoks
         (teatavaks tehtud numbri C(2019) 8378 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (1) eriti selle A lisa 1. peatüki II jagu,
         võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (2) eriti selle artikli 9 lõiget 2, artikli 10 lõiget 2 ja A lisa II jaotise punkti 7,
         ning arvestades järgmist:
         
                     (1)
                  
                  
                     Direktiivis 91/68/EMÜ on kehtestatud liidusisest lammaste ja kitsedega kauplemist reguleerivad loomatervishoiunõuded. Direktiivis on sätestatud tingimused, mille alusel võib liikmesriikide või nende piirkondade lamba- ja kitsekarjad tunnistada ametlikult brutselloosist (B. melitensis) vabaks.
                  
               
                     (2)
                  
                  
                     Komisjoni otsuses 93/52/EMÜ (3) on sätestatud, et selle II lisas loetletud liikmesriikide piirkondade lamba- ja kitsekarjad on kooskõlas direktiiviga 91/68/EMÜ tunnistatud ametlikult brutselloosist (B. melitensis) vabaks.
                  
               
                     (3)
                  
                  
                     Hispaania esitas komisjonile dokumendid, mis tõendavad Murcia autonoomse piirkonna, Castilla-La Mancha autonoomse piirkonna Toledo provintsi ning Andaluusia autonoomse piirkonna Huelva, Sevilla ja Cordoba provintsi vastavust direktiivis 91/68/EMÜ sätestatud tingimustele, mis võimaldab tunnistada nende piirkondade lamba- ja kitsekarjad ametlikult brutselloosist (B. melitensis) vabaks.
                  
               
                     (4)
                  
                  
                     Tõendavate dokumentide hindamise põhjal tuleks Murcia autonoomse piirkonna, Castilla-La Mancha autonoomse piirkonna Toledo provintsi ning Andaluusia autonoomse piirkonna Huelva, Sevilla ja Cordoba provintsi lamba- ja kitsekarjad tunnistada ametlikult brutselloosist (B. melitensis) vabaks.
                  
               
                     (5)
                  
                  
                     Seepärast tuleks otsuse 93/52/EMÜ II lisa vastavalt muuta.
                  
               
                     (6)
                  
                  
                     Direktiivi 64/432/EMÜ kohaldatakse liidus veiste ja sigadega kauplemise suhtes. Selles on sätestatud tingimused, mille alusel võib liikmesriigi või selle piirkonna kuulutada seoses veisekarjadega ametlikult brutselloosivabaks.
                  
               
                     (7)
                  
                  
                     Komisjoni otsuse 2003/467/EÜ (4) artiklis 2 on sätestatud, et kõnealuse otsuse II lisa 2. peatükis loetletud liikmesriikide piirkonnad on veisekarjadega seoses kuulutatud ametlikult brutselloosivabaks.
                  
               
                     (8)
                  
                  
                     Hispaania esitas komisjonile dokumendid, mis tõendavad Aragóni autonoomse piirkonna ja Castilla-Leóni autonoomse piirkonna Leóni provintsi vastavust direktiivis 64/432/EMÜ sätestatud tingimustele, et neid peetaks veisekarjadega seoses ametlikult brutselloosivabadeks piirkondadeks.
                  
               
                     (9)
                  
                  
                     Tõendavate dokumentide hindamise põhjal tuleks Aragóni autonoomne piirkond ja Castilla-Leóni autonoomse piirkonna Leóni provints tunnistada veisekarjade osas ametlikult brutselloosivabaks.
                  
               
                     (10)
                  
                  
                     Seepärast tuleks otsuse 2003/467/EÜ II lisa vastavalt muuta.
                  
               
                     (11)
                  
                  
                     Direktiivi 64/432/EMÜ artiklis 10 on sätestatud, et kui liikmesriik leiab, et tema territoorium või osa sellest on Aujeszky haigusest vaba, peab ta esitama komisjonile asjakohased tõendavad dokumendid. Samuti on selles sätestatud, et liidusise sigadega kauplemise puhul võidakse nõuda lisatagatisi.
                  
               
                     (12)
                  
                  
                     Direktiivi 64/432/EMÜ artiklis 9 on sätestatud, et liikmesriik, kellel on Aujeszky haiguse jaoks kohustuslik riiklik kontrolliprogramm, mida kohaldatakse teatavas osas tema territooriumist, võib esitada selle programmi komisjonile heakskiitmiseks. Samuti on selles sätestatud, et liidusisese sigadega kauplemise puhul võidakse nõuda lisatagatisi.
                  
               
                     (13)
                  
                  
                     Komisjoni otsuses 2008/185/EÜ (5) on sätestatud lisatagatised seoses sigade viimisega ühest liikmesriigist teise. Kõnealused tagatised on seotud sellega, milline staatus on liikmesriikidel või nende osadel seoses Aujeszky haigusega.
                  
               
                     (14)
                  
                  
                     Otsuse 2008/185/EÜ I lisas on loetletud liikmesriigid ja nende piirkonnad, mis on vabad Aujeszky haigusest.
                  
               
                     (15)
                  
                  
                     Itaalia esitas komisjonile dokumendid, mis tõendavad, et Friuli-Venezia Giulia maakond täidab otsuses 2008/185/EÜ sätestatud tingimusi, et tunnistada see Aujeszky haigusest vabaks.
                  
               
                     (16)
                  
                  
                     Tõendavate dokumentide hindamise põhjal tuleks Friuli-Venezia Giulia maakond tunnistada Aujeszky haigusest vabaks.
                  
               
                     (17)
                  
                  
                     Seepärast tuleks otsuse 2008/185/EÜ I lisa vastavalt muuta.
                  
               
                     (18)
                  
                  
                     Otsuse 2008/185/EÜ II lisas on loetletud liikmesriigid või piirkonnad, kus on rakendatud heakskiidetud riiklik kontrollikava Aujeszky haiguse likvideerimiseks.
                  
               
                     (19)
                  
                  
                     Itaalia esitas komisjonile lisadokumendid Piemonte ja Umbria maakonnas Aujeszky haiguse likvideerimise kontrollikava heakskiitmiseks ja kõnealuste maakondade nõuetekohaseks kandmiseks otsuse 2008/185/EÜ II lisa loetellu.
                  
               
                     (20)
                  
                  
                     Tõendavate dokumentide hindamise põhjal tuleks heaks kiita Piemonte ja Umbria maakonna Aujeszky haiguse likvideerimise kontrollikavad.
                  
               
                     (21)
                  
                  
                     Seepärast tuleks otsuse 2008/185/EÜ II lisa vastavalt muuta.
                  
               
                     (22)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 93/52/EMÜ II lisa muudetakse vastavalt käesoleva otsuse I lisale.
         
         
            Artikkel 2
            Otsuse 2003/467/EÜ II lisa muudetakse vastavalt käesoleva otsuse II lisale.
         
         
            Artikkel 3
            Otsuse 2008/185/EÜ I ja II lisa asendatakse käesoleva otsuse III lisa tekstiga.
         
         
            Artikkel 4
            Käesolev otsus on adresseeritud liikmesriikidele.
         
         
            Brüssel, 26. november 2019
            
               
                  Komisjoni nimel
               
               Vytenis ANDRIUKAITIS
               
                  komisjoni liige
               
            
         
         
            (1)  EÜT L 46, 19.2.1991, lk 19.
         
            (2)  EÜT 121, 29.7.1964, lk 1977/64.
         
            (3)  Komisjoni 21. detsembri 1992. aasta otsus 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (EÜT L 13, 21.1.1993, lk 14).
         
            (4)  Komisjoni 23. juuni 2003. aasta otsus 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (ELT L 156, 25.6.2003, lk 74).
         
            (5)  Komisjoni 21. veebruari 2008. aasta otsus 2008/185/EÜ Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta (ELT L 59, 4.3.2008, lk 19).
      
      
         
            I LISA
            Otsuse 93/52/EMÜ II lisas asendatakse Hispaaniat käsitlev kanne järgmisega:
            „Hispaanias:
            
                        —
                     
                     
                        Aragóni autonoomne piirkond,
                     
                  
                        —
                     
                     
                        Andaluusia autonoomne piirkond: provintsid Cadiz, Córdoba, Huelva ja Sevilla,
                     
                  
                        —
                     
                     
                        Astuuria autonoomne piirkond,
                     
                  
                        —
                     
                     
                        Baleaari saarte autonoomne piirkond,
                     
                  
                        —
                     
                     
                        Kanaari saarte autonoomne piirkond,
                     
                  
                        —
                     
                     
                        Kantaabria autonoomne piirkond,
                     
                  
                        —
                     
                     
                        Castilla-La Mancha autonoomne piirkond,
                     
                  
                        —
                     
                     
                        Castilla-Leóni autonoomne piirkond,
                     
                  
                        —
                     
                     
                        Kataloonia autonoomne piirkond,
                     
                  
                        —
                     
                     
                        Extremadura autonoomne piirkond,
                     
                  
                        —
                     
                     
                        Galicia autonoomne piirkond,
                     
                  
                        —
                     
                     
                        La Rioja autonoomne piirkond,
                     
                  
                        —
                     
                     
                        Madridi autonoomne piirkond,
                     
                  
                        —
                     
                     
                        Murcia autonoomne piirkond,
                     
                  
                        —
                     
                     
                        Navarra autonoomne piirkond,
                     
                  
                        —
                     
                     
                        Baskimaa autonoomne piirkond,
                     
                  
                        —
                     
                     
                        Valencia autonoomne piirkond.“
                     
                  
      
      
         
            II LISA
            Otsuse 2003/467/EÜ II lisa 2. peatükis asendatakse Hispaaniat käsitlev kanne järgmisega:
            „Hispaanias:
            
                        —
                     
                     
                        Andaluusia autonoomne piirkond: provintsid Almeria, Granada ja Jaen,
                     
                  
                        —
                     
                     
                        Aragóni autonoomne piirkond,
                     
                  
                        —
                     
                     
                        Astuuria autonoomne piirkond,
                     
                  
                        —
                     
                     
                        Baleaari saarte autonoomne piirkond,
                     
                  
                        —
                     
                     
                        Kanaari saarte autonoomne piirkond,
                     
                  
                        —
                     
                     
                        Castilla-La Mancha autonoomne piirkond,
                     
                  
                        —
                     
                     
                        Castilla-Leóni autonoomne piirkond, provintsid Burgos, León, Soria, Valladolid ja Zamora,
                     
                  
                        —
                     
                     
                        Kataloonia autonoomne piirkond,
                     
                  
                        —
                     
                     
                        Galicia autonoomne piirkond,
                     
                  
                        —
                     
                     
                        La Rioja autonoomne piirkond,
                     
                  
                        —
                     
                     
                        Madridi autonoomne piirkond,
                     
                  
                        —
                     
                     
                        Murcia autonoomne piirkond,
                     
                  
                        —
                     
                     
                        Navarra autonoomne piirkond,
                     
                  
                        —
                     
                     
                        Baskimaa autonoomne piirkond,
                     
                  
                        —
                     
                     
                        Valencia autonoomne piirkond.“
                     
                  
      
      
         
            III LISA
            
               
                  
                     „I LISA
                     Liikmesriigid või nende piirkonnad, mis on vabad Aujeszky haigusest ja kus vaktsineerimine on keelatud
                     
                                 
                                    ISO kood
                                 
                              
                              
                                 
                                    Liikmesriik
                                 
                              
                              
                                 
                                    Piirkonnad
                                 
                              
                           
                                 BE
                              
                              
                                 Belgia
                              
                              
                                 Kõik piirkonnad
                              
                           
                                 CZ
                              
                              
                                 Tšehhi
                              
                              
                                 Kõik piirkonnad
                              
                           
                                 DK
                              
                              
                                 Taani
                              
                              
                                 Kõik piirkonnad
                              
                           
                                 DE
                              
                              
                                 Saksamaa
                              
                              
                                 Kõik piirkonnad
                              
                           
                                 IE
                              
                              
                                 Iirimaa
                              
                              
                                 Kõik piirkonnad
                              
                           
                                 FR
                              
                              
                                 Prantsusmaa
                              
                              
                                 Departemangud: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                              
                           
                                 IT
                              
                              
                                 Itaalia
                              
                              
                                 Bolzano autonoomne provints
                                 Friuli-Venezia Giulia maakond
                              
                           
                                 CY
                              
                              
                                 Küpros
                              
                              
                                 Kõik piirkonnad
                              
                           
                                 LU
                              
                              
                                 Luksemburg
                              
                              
                                 Kõik piirkonnad
                              
                           
                                 HU
                              
                              
                                 Ungari
                              
                              
                                 Kõik piirkonnad
                              
                           
                                 NL
                              
                              
                                 Madalmaad
                              
                              
                                 Kõik piirkonnad
                              
                           
                                 AT
                              
                              
                                 Austria
                              
                              
                                 Kõik piirkonnad
                              
                           
                                 PL
                              
                              
                                 Poola
                              
                              
                                 Podlaasia vojevoodkonna järgmised haldusüksused: Augustówi ja Białystoki maakond, Białystoki linn, Bielski, Hajnowka, Mońki, Sejny, Siemiatycze, Sokółka, Suwałki maakond ja Suwałki linn
                              
                           
                                 SI
                              
                              
                                 Sloveenia
                              
                              
                                 Kõik piirkonnad
                              
                           
                                 SK
                              
                              
                                 Slovakkia
                              
                              
                                 Kõik piirkonnad
                              
                           
                                 FI
                              
                              
                                 Soome
                              
                              
                                 Kõik piirkonnad
                              
                           
                                 SE
                              
                              
                                 Rootsi
                              
                              
                                 Kõik piirkonnad
                              
                           
                                 UK
                              
                              
                                 Ühendkuningriik
                              
                              
                                 Kõik piirkonnad
                              
                           
               
               
                  
                     „II LISA
                     Liikmesriigid või piirkonnad, kus on rakendatud heakskiidetud riiklik kontrollikava Aujeszky haiguse likvideerimiseks
                     
                                 
                                    ISO kood
                                 
                              
                              
                                 
                                    Liikmesriik
                                 
                              
                              
                                 
                                    Piirkonnad
                                 
                              
                           
                                 ES
                              
                              
                                 Hispaania
                              
                              
                                 Kõik piirkonnad
                              
                           
                                 IT
                              
                              
                                 Itaalia
                              
                              
                                 Emilia-Romagna maakond,
                                 Lombardia maakond,
                                 Piemonte maakond,
                                 Umbria maakond,
                                 Veneto maakond
                              
                           
                                 LT
                              
                              
                                 Leedu
                              
                              
                                 Kõik piirkonnad
                              
                           
                                 PL
                              
                              
                                 Poola
                              
                              
                                 Alam-Sileesia vojevoodkond (województwo dolnośląskie): kõik maakonnad (powiaty);
                                 Kujawy-Pomorze vojevoodkond (województwo kujawsko-pomorskie): kõik maakonnad (powiaty);
                                 Lublini vojevoodkond (województwo lubelskie): kõik maakonnad (powiaty);
                                 Lubuszi vojevoodkond (województwo lubuskie): kõik maakonnad (powiaty);
                                 Łódzi vojevoodkond (województwo łódzkie): kõik maakonnad (powiaty);
                                 Väike-Poola vojevoodkond (województwo malopolskie): kõik maakonnad (powiaty);
                                 Masoovia vojevoodkond (województwo mazowieckie): kõik maakonnad (powiaty);
                                 Opole vojevoodkond (województwo opolskie): kõik maakonnad (powiaty);
                                 Podkarpacie vojevoodkond (województwo podkarpackie): kõik maakonnad (powiaty);
                                 Podlaasia vojevoodkonna järgmised haldusüksused: Grajewo, Kolno, ja Łomża maakond, Łomża linn, Wysokie Mazowieckie ja Zambrówi maakond.
                                 Pomorze vojevoodkond (województwo pomorskie): kõik maakonnad (powiaty);
                                 Sileesia vojevoodkond (województwo śląskie): kõik maakonnad (powiaty);
                                 Święty Krzyżi vojevoodkond (województwo świętokrzyskie): kõik maakonnad (powiaty);
                                 Warmia-Masuuria vojevoodkond (województwo warmińsko-mazurskie): kõik maakonnad (powiaty);
                                 Suur-Poola vojevoodkond (województwo wielkopolskie): kõik maakonnad (powiaty);
                                 Lääne-Pomorze vojevoodkond (województwo zachodniopomorskie): kõik maakonnad (powiaty).
                              
                           
               “